এই প্রকল্প মুখ্যমন্ত্রীর স্বপ্নের প্রকল্প। এ নিয়ে অনেক বিতর্ক থাকলেও মমতা বন্দ্যোপাধ্যায় দাবি করেন, এ তাঁর ব্রেন-চাইল্ড। প্রকল্পের লোগো তৈরি করেন তিনি। স্লোগানও তৈরি করেন তিনি— ‘এগিয়ে যাও, বড় হও।’সত্যি সত্যিই মুখ্যমন্ত্রীর স্বপ্নের কন্যাশ্রী প্রকল্প এগিয়ে গিয়েছে। ২০১৩ থেকে ২০১৭ মাত্র চার বছরে শূন্য থেকে ৪০ লাখ পার করে গিয়েছে কন্যাশ্রীর কন্যা সংখ্যা। বার্ষিক বৃত্তি ৫০০ টাকা দিয়ে শুরু হয়ে ৭৫০ টাকা হয়েছে। এখন কন্যাশ্রীর নিজস্ব ওয়েবসাইট রয়েছে, অ্যাপ রয়েছে। একের পর এক সম্মান আর স্বীকৃতির পালক যুক্ত হয়েছে কন্যাশ্রীর মকুটে। কিন্তু শুরুর পর থেকে তথ্য সংশোধন হয়নি খোদ মুখ্যমন্ত্রী দফতরের ওয়েবাসাইটে।
এই প্রকল্প যখন শুরু হয়, তখন ঠিক ছিলপড়ুয়াদের বার্ষিক বৃত্তি দেওয়া হবে ৫০০ টাকা। এখন সেই টাকার পরিমাণ বেড়ে হয়েছে ৭৫০। কিন্তু মুখ্যমন্ত্রীর দফতরের ওয়েবসাইট বলছে, এখনও নাকি ৫০০ টাকা করেই ছাত্রী পিছু বৃত্তি দেয় সরকার।

কন্যাশ্রীর ওয়েবসাইটের তথ্য।

মুখ্যমন্ত্রীর দফতরের ওয়েবাসাইট।
কন্যাশ্রী প্রকল্পের আলাদা ওয়েবসাইটে রয়েছে ৭৫০ টাকা বৃত্তির কথা। আর মুখ্যমন্ত্রী দফতরের ওয়েবসাইটে রয়েছে ৫০০ টাকা বৃত্তির কথা। মুখ্যমন্ত্রী দফতরের ওয়েবসাইট নিয়মিত আপডেট করা হয়। এই প্রতিবেদন লেখার সময়ে দেখা গিয়েছে ৬ জুনের খবর আপলোড করা হয়েছে সেখানে। কিন্তু সেখানে কন্যাশ্রী প্রকল্পের জন্য ইউএন পাবলিক সার্ভিস অ্যাওয়ার্ড জয়ের খবর নেই। এত বড় সম্মানজনক পুরস্কার পাওয়ার পরেও সেই ছবি নেই মুখ্যমন্ত্রী দফতরের ওয়েবসাইটে।

এই বিষয়ে অন্যান্য খবর

কন্যাশ্রী নিয়ে কেন এত গর্ব মমতার! কেন পুরস্কৃত জেনে নিন চমকে যাওয়া তথ্য


কন্যাশ্রী প্রকল্প মুখ্যমন্ত্রীর কাছে এতটাই গুরুত্বপূর্ণ যে তাঁর দফতরের ওয়েবাসাইটে এটিই একমাত্র প্রকল্প যা স্থান পেয়েছে। অথচ সেখানেই কন্যাশ্রী সম্পর্কিত সাফল্যের আপডেট নেই। একই সঙ্গে কন্যাশ্রী প্রকল্পের মূল বিষয় বার্ষিক বৃত্তির অঙ্কই রয়ে গিয়েছে অপরিবর্তিত।